 Specialiųjų pirkimo sąlygų priedas Nr. 3
„Sutarties projektas“

RANGOS SUTARTIS
Vilnius, data ir reg. Nr. [nurodoma metaduomenyse]

Vilniaus universitetas, įmonės kodas 211950810, PVM mokėtojo kodas LT119508113, registruotas Universiteto g. 3, Vilnius, LT-01513, atstovaujamas kanclerio Raimundo Balčiūnaičio, veikiančio pagal Vilniaus universiteto rektoriaus 2021-09-16 įgaliojimą Nr. RI-328 (toliau – Užsakovas)
ir
[teisinė forma] [pavadinimas], juridinio asmens kodas [kodas], kurios registruota buveinė yra [adresas], atstovaujama [pareigos, vardas, pavardė], veikiančio(-ios) pagal [dokumentas, kurio pagrindu veikia asmuo] (toliau – Rangovas),
toliau Užsakovas ir Rangovas kiekvienas atskirai gali būti vadinami „Šalimi“, o abu kartu – „Šalimis“.
Šalys sudarė šią sutartį (toliau – Sutartis), vadovaujantis viešojo konkurso „Keltuvo neįgaliesiems įrengimo Vilniaus universiteto Centrinių rūmų ansamblio M. K. Sarbievijaus kieme, adresu Universiteto  g. 5, Vilnius darbų pirkimo Nr. 1047/2025/TVPC“, CVP IS pirkimo numeris  _____ (toliau – Pirkimas), rezultatais ir susitarė dėl toliau išvardytų sąlygų.

1. SUTARTIES DALYKAS, KAINA ir KAINODAROS TAISYKLĖS
1.1. Rangovas įsipareigoja Sutarties galiojimo laikotarpiu atlikti keltuvo neįgaliesiems įrengimo Vilniaus universiteto Centrinių rūmų ansamblio M. K. Sarbievijaus kieme, adresu Universiteto  g. 5, Vilnius, darbus, nurodytus Sutarties priede: Nr. 1 „Techninė specifikacija“ (toliau – Darbai), o Užsakovas įsipareigoja sudaryti Rangovui būtinas sąlygas Darbams atlikti, priimti tinkamai ir laiku atliktus Darbus ir sumokėti už juos Sutartyje ir jos prieduose nustatyta tvarka ir terminais.
1.2. Darbai privalo atitikti Sutarties priede Nr. 1 „Techninė specifikacija“ ir Sutarties priede Nr. 3 „Tiekėjo pasiūlymas” nustatytus reikalavimus ir Lietuvos Respublikos teisės aktų, taikytinų Darbams, nustatytus reikalavimus. 
1.3. Pradinės Sutarties vertė yra  [nurodyti sumą skaičiais] [nurodyti sumą žodžiais] Eur be pridėtinės vertės mokesčio (toliau – PVM). PVM sudaro  [nurodyti sumą skaičiais] [nurodyti sumą žodžiais] Eur. Sutarties kaina yra [nurodyti sumą skaičiais] [nurodyti sumą žodžiais] Eur su PVM.  
1.4. Šiai Sutarčiai taikoma fiksuotos kainos kainodara. 
1.5. Į Darbų kainą yra įtraukti visi mokesčiai, medžiagų kaina, įranga ir mechanizmai, reikalingi atlikti Darbams, ir visos Rangovo būtinos išlaidos, susijusios su tinkamu Darbų atlikimu ir kitų įsipareigojimų pagal šią Sutartį įvykdymu.
1.6. Jeigu Rangovas nustato (vadovaujantis Lietuvos Respublikos statybos įstatymo nuostatomis), kad Darbų atlikimui privalomas projektas arba statybos leidimas, Rangovas apie tai privalo raštu (pvz., el. paštu) informuoti Užsakovo atstovą ir pateikti argumentus vadovaujantis Lietuvos Respublikos statybos įstatymo nuostatomis, neteikti suderinimui sąmatos bei nepradėti Darbų vykdymo.
1.7. Bet kuri Sutarties Šalis Sutarties galiojimo metu turi teisę inicijuoti Sutarties kainos peržiūrą (keitimą) pasikeitus pridėtinės vertės mokesčio (PVM) tarifui.
1.8. Sutarties kainos / įkainių perskaičiavimas  pasikeitus PVM tarifui:
1.8.1. Sutarties vykdymo metu teisės aktais pakeitus Darbams taikomą PVM tarifą Darbų kaina atitinkamai didinama arba mažinama. Kainos perskaičiavimo formulė pasikeitus PVM tarifui:

   

	 - perskaičiuota Sutarties kaina/ įkainiai (su PVM)

	- sutarties kaina/ įkainiai (su PVM) iki perskaičiavimo
	P – atliktų Darbų kaina/ įkainiai (su PVM) iki perskaičiavimo

	 - senas PVM tarifas (procentais)

	 - naujas PVM tarifas (procentais)
1.9. Sutarties kainos/ įkainių pakeitimas įforminamas raštišku Šalių susitarimu. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių. 
1.10. Perskaičiuoti įkainiai ir Sutarties kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip. Už Darbus, atliktus iki susitarimo dėl Sutarties kainos/įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už Darbus, suteiktus po susitarimo pasirašymo dienos, Rangovui bus apmokama taikant po perskaičiavimo apskaičiuotus įkainius.
1.11. Sutarties kaina/ įkainiai dėl bendro kainų kilimo neperskaičiuojama.

1. DARBŲ ATLIKIMO TVARKA IR TERMINAI
1. Visi su Užsakovu suderinti Darbai pagal Sutarties priedą Nr. 1 „Techninė specifikacija“ ir  priedą Nr. 3 „Tiekėjo pasiūlymas“ turi būti atlikti ne vėliau kaip per 5 (penkis) mėnesius nuo Sutarties įsigaliojimo dienos.
2.2.  Darbų pabaiga yra laikomas momentas, kai Rangovas tinkamai atlieka visus Sutartyje ir jos prieduose nurodytus Darbus, atlieka  Sutarties prieduose nurodyto keltuvo tinkamumo naudoti patikrinimą ir gauna akredituotos įstaigos, teikiančios potencialiai pavojingų įrenginių techninės būklės patikros paslaugas, išvadą, patvirtinančią, jog įrenginys yra tinkamas naudoti, o Užsakovas pasirašo galutinį Darbų priėmimo–perdavimo aktą šioje Sutartyje nustatytomis sąlygomis ir tvarka.   
2.3. Rangovas turi teisę netrukdomas vykdyti Darbus iki Darbų atliko termino pabaigos. Rangovas turi teisę į Darbų atlikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Rangovas negalėjo iš anksto numatyti. Aplinkybės, kuriomis grindžiama būtinybė pratęsti Darbų atlikimo terminą, jokiu būdu negali priklausyti nuo Rangovo. Kiekvienu tokiu atveju, Rangovas raštu nedelsdamas, bet ne vėliau kaip per 3 (tris) darbo dienas apie tai praneša Užsakovui, pateikdamas minėtų aplinkybių egzistavimo įrodymus. Nurodytas aplinkybes vertina Užsakovas. Užsakovui sutikus, Darbų atlikimo terminas gali būti pratęsiamas tik minėtų aplinkybių egzistavimo laikotarpiui bet ne ilgiau nei 1 (vienam) mėnesiui. Šis terminas gali būti skaidomas dalimis, tačiau bendrai negali būti ilgesnis nei 1 (vienas) mėnesis.
2.4.  Jeigu atsiranda žemiau išvardytos aplinkybės (įskaitant, bet neapsiribojant), kurios trukdo vykdyti Darbus ar jų dalį, Rangovas turi teisę į Darbų atlikimo termino, nurodyto Sutarties 2.1 punkte, pratęsimą, kaip nurodyta šiame skyriuje:
2.4.1. dėl valdžios institucijų sprendimų ar kitų aplinkybių susidaro darbuotojų ar Darbų atlikimui reikiamų medžiagų ir/ar kitų priemonių trūkumas, kurio profesionalus ir patyręs statybos darbų rangovas objektyviai negalėjo numatyti Pirkimo metu iki pasiūlymų pateikimo termino pabaigos;
2.4.2. Darbų vėlavimą sąlygoja valdžios institucijų, energijos ar vandens tiekėjų sprendimai, veiksmai arba neveikimas, su sąlyga, kad Rangovas kruopščiai laikėsi / laikosi nustatytų valdžios institucijų, energijos ir vandens tiekėjų nustatytų procedūrų ir terminų;
2.4.3. Darbų vėlavimą sąlygoja Užsakovo, Užsakovo personalo ar trečiųjų asmenų, už kuriuos Rangovas neatsako, sprendimai, veiksmai arba neveikimas.
2.5. Jei Šalys Sutartyje nustatyta tvarka susitaria dėl Darbų termino pratęsimo, tokiu atveju Šalys privalo sudaryti rašytinį papildomą susitarimą prie Sutarties, kuris yra neatskiriama Sutarties dalis. 

3. UŽ SUTARTIES VYKDYMĄ ATSAKINGI ASMENYS
3.1. Sutarties Šalys susirašinėja lietuvių kalba. Visi užsakymai, pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra pateikti žemiau nurodytais kontaktais:
	
	Užsakovo atstovas
	Rangovo atstovas

	Vardas, pavardė
	
	

	 Adresas
	
	

	Telefonas
	
	

	El. paštas
	
	


3.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas ir atskiras Sutarties pakeitimas dėl šios priežasties nėra atliekamas.
3.3. Darbų priėmimo–perdavimo aktą ir(ar) kitą pagal Sutartyje numatytą pasirašyti dokumentaciją iš Užsakovo pusės turi teisę pasirašyti Sutarties 3.1 punkte nurodytas Užsakovo atstovas.
3.4. Užsakovas gali pakeisti Sutarties 3.1 punkte nurodytą Užsakovo atstovą ir/arba paskirti kitą (-us) Užsakovo atstovą (-us) Sutartyje nurodytų Užsakovo atstovui deleguotų funkcijų atlikimui apie tai iš anksto, t. y. ne vėliau kaip prieš 5 (penkias) darbo dienas, informuodamas Rangovą. Apie įgalioto asmens, atsakingo už Sutarties vykdymą, pasikeitimą Užsakovas informuoja Rangovą Sutarties 3.1 punkte nurodytu el. paštu ir atskiras Sutarties pakeitimas dėl šios priežasties nėra atliekamas.
4.   RANGOVO TEISĖS IR ĮSIPAREIGOJIMAI
4.1. Rangovas turi atlikti Darbus savo rizika, medžiagomis ir savo techninėmis darbo priemonėmis per Sutartyje nustatytą Darbų atlikimo terminą, laikantis tarpusavyje suderinto Darbų atlikimo grafiko, atitinkančio Sutarties priedo Nr. 1 „Techninė specifikacija“ reikalavimus.
4.2. Rangovas, užbaigęs Darbus, įsipareigoja atlikti  Sutarties prieduose nurodyto keltuvo tinkamumo naudoti patikrinimą ir gauti akredituotos įstaigos, teikiančios potencialiai pavojingų įrenginių techninės būklės patikros paslaugas, išvadą, patvirtinančią, jog įrenginys yra tinkamas naudoti. 
4.3. Rangovas turi užtikrinti, kad objekto statybos vadovas, Darbų vykdymo metu nuolat būtų statybvietėje bei organizuotų tinkamą Darbų atlikimą. Jei Rangovas objekto statybos vadovu Sutarties vykdymo metu paskirs kitą asmenį (įskaitant laikino pavadavimo atvejus), Rangovas privalo nedelsiant (bet kuriuo atveju ne vėliau kaip tą dieną, kurią pakeistas objekto statybos vadovas pradės eiti pareigas) raštu (pvz., el. paštu) informuoti Užsakovo atstovą ir pateikti jo kvalifikaciją patvirtinančius dokumentus (jei taikoma).
4.4. Rangovas neturi teisės be atskiro rašytinio Užsakovo sutikimo perduoti šioje Sutartyje numatytų Darbų/jų dalies vykdymo tretiesiems asmenims.
4.5. Rangovas turi užtikrinti įstatymų ir normatyvinių statybos dokumentų laikymąsi, darbo saugumą remontuojamame objekte, objekto priešgaisrinę, aplinkos ir materialinių vertybių apsaugą.
4.6. Rangovas turi užtikrinti Darbų zonoje ir už jos ribų (kiek tai reikalinga Darbų atlikimui) nuolatinę tvarką ir švarą, Darbus vykdyti tvarkingai, neteršiant statybvietės ir aplinkinės teritorijos, savo sąskaita ir rizika atstatyti sugadintus įvažiavimus į statybvietę, užtikrinti eismo saugumo prievolių trečiųjų asmenų ir jų turto atžvilgiu vykdymą, tvarkingai laikyti Darbų atliekas arba, Užsakovui pageidaujant, sukrauti jas į Rangovo nurodytus šiukšlių konteinerius. Užbaigus Darbus, bet ne vėliau kaip iki objekto statybos užbaigimo procedūrų pradžios savo sąskaita ir rizika kruopščiai sutvarkyti ir išvalyti Darbų zoną, t. y. pašalinti Darbų atlikimo metu susidariusį statybinį laužą ir kitas atliekas, pašalinti neigiamo poveikio pasekmes už statybvietės esančiai teritorijai ir/ar objektams.
4.7. Rangovas turi Darbų vykdymui reikalingomis medžiagomis/įrengimais/mechanizmais apsirūpinti laiku ir Darbams atlikti naudoti teisės aktų nustatyta tvarka sertifikuotas medžiagas, dirbinius, gaminius ir įrengimus, taip pat užtikrinti tinkamą statybinių medžiagų priėmimą, tikrinti jų atitikties dokumentus, organizuoti statybinių medžiagų, statybos technikos apsaugą ir taupų naudojimą, atsakyti už medžiagų kokybę, atliekant Darbus savo medžiagomis ir savo priemonėmis, statybų veiklą reglamentuojančių teisės aktų nustatytais atvejais ar Užsakovui pareikalavus pateikti medžiagų pavyzdžius, jų išbandymo rezultatus (sertifikatus).
4.8.  Užsakovui pareikalavus, Rangovas turi pateikti medžiagų, įrenginių, detalių ir kitokių konstrukcijų sertifikatus, leidžiančius konkrečias medžiagas ar įrenginius naudoti Lietuvos Respublikoje.
4.9. Rangovas turi medžiagas sandėliuoti nenusižengiant teisės aktų bei atliktinų Darbų aprašyme pateiktiems reikalavimams.
4.10. Rangovas Sutartyje nustatytais terminais ir tvarka Darbų, atitinkančių Sutartyje nustatytus reikalavimus, rezultatus turi perduoti Užsakovui.
4.11. Rangovui vėluojant baigti Darbus pagal suderintą Darbų atlikimo grafiką ir Užsakovui raštu pareiškus dėl to pretenziją, Rangovas įsipareigoja organizuoti darbą objekte dvidešimt keturias valandas per parą, septynias dienas per savaitę.
4.12. Darbų atlikimo metu padarius išvadą, kad reikalingi normatyviniuose darbų atlikimo dokumentuose nenumatyti darbai, apie tai turi raštu (pvz., el. paštu) pranešti Užsakovui. Šių darbų Rangovas neturi teisės atlikti be Sutarties pakeitimo, sudaryto abiejų Šalių, vadovaujantis Sutarties 11.2 punkto nuostatomis. 
4.13. Rangovas, atliekant elektros darbus, privalo užtikrinti, kad įrengtos elektros dėžutės ir išoriniai elektros laidų galai nebūtų užteršti atliekant apdailos ir kitus darbus. Rangovas privalo pasirūpinti, kad įrengti laidai nekeltų pavojaus aplinkiniams asmenims.
4.14. Objekte draudžiama vartoti alkoholį, narkotines ir/ar psichotropines medžiagas; būti neblaiviam, apsvaigusiam nuo narkotinių ar psichotropinių medžiagų. Įsinešti į objektą alkoholį, narkotines ir/ar psichotropines medžiagas. Šio punkto kontrolę atlieka Rangovas. Nesilaikant šio punkto reikalavimo Rangovui taikomas įspėjimas, nereaguojant į įspėjimą taikoma 100,00 (vieno šimto) Eur dydžio bauda už kiekvieną nustatytą atvejį. 
4.15. Visi atvirai pakloti kabeliai objekte turi būti pakelti nuo žemės ant specialių atramų.
4.16. Objekte draudžiama važinėti per elektros kabelius keltuvais, vežimėliais ir pan.
4.17. Rangovas turi savo rizika ir sąskaita per 10 (dešimt) kalendorinių  dienų ar kitą Užsakovo nustatytą protingą terminą nuo defekto (-ų) nustatymo dienos šalinti Sutarties 12.1. punkte nurodytu garantiniu laikotarpiu išryškėjusius defektus.
4.18. Rangovas turi raštu (pvz., el. paštu) informuoti Užsakovą apie Sutarties vykdymo metu paaiškėjusias aplinkybes, kurios iš anksto nebuvo numatytos ir kurios trukdo pabaigti Darbus laiku arba sukels objekto, kuriame atliekami Darbai, būklės suprastėjimą.
4.19. Rangovas yra savo srities specialistas ir turi šiai Sutarčiai įvykdyti pakankamos patirties. Rangovui yra išduoti ir yra galiojantys visi privalomi atestatai, licencijos ir/ar kiti dokumentai, kuriuos pagal teisės aktų reikalavimus jis privalo turėti Darbų ir nenumatytų darbų atlikimui.
4.20. Rangovas atsako, kad tarp jo ir jo samdomų darbuotojų bei kitų asmenų būtų tinkamai sudarytos ir galiotų reikiamos darbo, samdos, rangos ar kitos sutartys. Būtų priimti reikiami įsakymai ir kiti dokumentai, užtikrinantys tinkamą Rangovo pasitelktų asmenų darbą bei atsakomybes, taip pat šios Sutarties vykdymą. Užsakovas neatsako už jokius Rangovo ir jo pasitelktų asmenų veiksmus ar neveikimą, tarpusavio santykius. 
4.21. Rangovas privalo užtikrinti, kad Sutarties vykdymui būtų pasitelktas reikiamas darbuotojų kitų asmenų kiekis, kuris būtinas tinkamam Sutarties įvykdymui. 
4.22. Rangovas privalo užtikrinti ir kontroliuoti, kad visi statybvietėje esantys ir statybos darbus atliekantys asmenys turėtų skaidriai dirbančio asmens identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas, užtikrinti tinkamą į statybvietę patenkančių ir joje esančių asmenų identifikavimą.
4.23. Rangovas tinkamai nevykdantis skaidriai dirbančių asmenų identifikavimo reikalavimų atsako  Lietuvos Respublikos teisės aktų nustatyta tvarka.       
4.24. Statybvietėje iškilus nelaimingo atsitikimo ir/ar avarijos pavojui, nepriklausomai nuo to, dėl kieno kaltės toks pavojus kilo, Rangovas privalo nedelsiant imtis visų priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus – dėti visas pastangas dėl to kilusios žalos sumažinimui, nepriklausomai nuo to, dėl kieno kaltės tai įvyko.
4.25. Rangovas privalo dalyvauti objekto pridavime ir pripažinime tinkamu naudoti, pateikti Užsakovui visus reikalaujamus ir reikiamus dokumentus.
4.26. Rangovas turi teisę gauti apmokėjimą už faktiškai atliktus Darbus su sąlyga, kad jis tinkamai vykdo šią Sutartį.
4.27. Rangovas turi kitas teises ir pareigas, nustatytas Sutartyje ir jos prieduose bei Lietuvos Respublikos teisės aktuose.

5. UŽSAKOVO TEISĖS IR PAREIGOS
2. 
3. 
4. 
5. 
5.1. Užsakovas turi teisę kontroliuoti ir techniškai prižiūrėti atliekamų Darbų eigą, apimtis ir kokybę, Darbų grafiko laikymąsi.
5.2. Užsakovas pastebėjęs nukrypimus nuo Sutarties sąlygų, ar kitus trūkumus, nedelsiant raštu (pvz., el. paštu arba žodžiu, patvirtinant tai raštu) praneša apie tai Rangovui. 
5.3. Užsakovas nustatęs trūkumus, dėl kurių Darbų rezultato neįmanoma naudoti pagal numatytą paskirtį, ar jei Rangovas Užsakovo nurodomų trūkumų nepašalina per Užsakovo nustatytą protingą terminą, turi teisę atsisakyti priimti Darbų rezultatą bei vienašališkai nutraukti Sutartį.
5.4. Užsakovo atstovas įsipareigoja priimti atliktus kokybiškus, Sutartyje nustatytus reikalavimus atitinkančius, Darbus ir pasirašyti atliktų Darbų perdavimo-priėmimo aktą arba surašyti trūkumus per 7 (septynias) kalendorines dienas nuo Rangovo atliktų darbų akto pateikimo dienos.
5.5. Užsakovas įsipareigoja laiku sumokėti už tinkamai atliktus kokybiškus Darbus pagal šios Sutarties sąlygas.  
5.6. Užsakovas turi kitas teises ir pareigas, nustatytas Sutartyje ir jos prieduose bei Lietuvos Respublikos teisės aktuose.

6.   ATSISKAITYMAI TARP ŠALIŲ
6.1. Rangovui atlikus visus Darbus, Užsakovas ir Rangovas pasirašo Darbų priėmimo–perdavimo aktą, kurio pagrindu Rangovas išrašo PVM sąskaitą faktūrą atsiskaitymui už Darbus. PVM sąskaita faktūra pateikiama tik po to kai Darbų priėmimo-perdavimo aktą pasirašo abi Šalys. 
6.2. Užsakovas apmoka Rangovui už tinkamai faktiškai atliktus ir pagal Darbų priėmimo–perdavimo aktą perduotus Užsakovui Darbus pagal PVM sąskaitą faktūrą per 30 (trisdešimt) kalendorinių dienų po to, kai gauna PVM sąskaitą faktūrą. 
6.3. Vykdant Sutartį visi mokėjimo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis arba naudojantis „Sąskaitų administravimo bendroji informacinė sistema“ (toliau – SABIS) priemonėmis. Rangovui neturint techninių galimybių pateikti sąskaitą faktūrą aukščiau nurodytais būdais, sąskaita faktūra gali būti pateikiama elektroniniu paštu už Sutartį atsakingam asmeniui, kad Užsakovas įkeltų sąskaitos faktūros kopiją į SABIS. 
6.4. Mokėjimai atliekami eurais. 
6.5. Apmokėjimas laikomas įvykdytu, kai pinigai patenka Rangovo sąskaitą banke, nurodytą Sutartyje. 

7.     ŠALIŲ ATSAKOMYBĖ
7. 
7.1. Jei Užsakovas dėl savo kaltės vėluoja atsiskaityti su Rangovu už tinkamai atliktus Darbus, jis įsipareigoja sumokėti Rangovui 0,02 % dydžio delspinigius nuo laiku neapmokėtos sumos be PVM už kiekvieną uždelstą kalendorinę dieną. 
7.2. Rangovas, dėl savo kaltės uždelsęs atlikti Darbus arba, jeigu vėluoja perduoti Sutarties objektą naudoti ir/arba perduoti Užsakovui visus reikalingus su Darbų atlikimu susijusius dokumentus iki Sutartyje nustatyto termino pabaigos, įskaitant ir pratęsimą (jei taikomas), numatytą Sutarties 2 skyriuje, Rangovas įsipareigoja mokėti Užsakovui 0,02 % dydžio delspinigius nuo Sutarties pradinės vertės be PVM už kiekvieną vėlavimo dieną.
7.3. Užsakovas taiko Rangovui 10 (dešimt) % dydžio baudą nuo pradinės Sutarties vertės be PVM, jeigu:
7.3.1. Rangovas nepagrįstai atsisako vykdyti Darbus; 
7.3.2. Užsakovas daugiau nei 2 (du) kartus Rangovui skaičiavo delspinigius pagal Sutartį;
7.3.3. Rangovas daugiau nei 1 (vieną) kartą nepašalina Užsakovo atstovo nurodomų Rangovo atliktų Darbų trūkumų per Užsakovo atstovo nurodytą protingą terminą, kaip nurodyta Sutarties 5.4 punkte.
7.4. Netesybos Užsakovo sprendimu gali būti išskaičiuojamos iš Rangovui mokėtinų sumų (pranešant apie tai Rangovui raštu).
7.5. Sutarties įvykdymo užtikrinimo priemonė yra netesybos (delspinigiai ir baudos). 
7.6. Sutartinės atsakomybės pritaikymas neatleidžia Šalių nuo pareigos vykdyti Sutartyje prisiimtus įsipareigojimus.

[bookmark: _Toc93857957]8. SUBRANGOVŲ PASITELKIMAS, KEITIMAS, TIESIOGINIO ATSISKAITYMO SU SUBRANGOVAIS GALIMYBĖ
8.1. Rangovas, vykdydamas sutartinius įsipareigojimus, turi teisę pasitelkti subrangovu Lietuvos Respublikos viešųjų pirkimų įstatymo 88 straipsnio nustatyta tvarka. Už subrangovų, jeigu jie yra pasitelkiami vadovaujantis Pirkimo, kurio pagrindu yra sudaryta Sutartis, atliktus Darbus, Darbų saugą, Darbų metu naudojamų medžiagų ir kitų priemonių kokybę, Darbų atlikimo terminus, atliktų Darbų kokybę ir atliktų Darbų garantinius įsipareigojimus ir/ ar padarytą žalą atsako Rangovas.
8.2. Subrangovai, kurie yra pasitelkiami vadovaujantis Pirkimo, kurio pagrindu yra sudaryta Sutartis, sąlygomis yra šie: [nurodyti. Jei subrangovai nepasitelkiami, nurodoma: Nėra].
8.3. Jei Rangovas pageidauja pasitelkti subrangovus po Sutarties pasirašymo, jis teikia rašytinį prašymą Užsakovui, nurodydamas pasitelkiamus subrangovus, pagrindžia subrangovų pasitelkimo poreikį, jų pašalinimo pagrindų nebuvimą (jei taikytina), taip pat pateikia dokumentus pagrindžiančius subrangovų atitiktį Pirkimo dokumentuose keliamiems kvalifikaciniams reikalavimams (jei taikytina). Užsakovas prašymą tenkina arba pateikia argumentuotą atsisakymą prašymą tenkinti per 3 (tris) darbo dienas nuo prašymo pateikimo dienos.
8.4. Subrangovų keitimo tvarka. Subrangovai gali būti keičiami Rangovo prašymu subrangovui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subrangovai, kurių pajėgumais Rangovas remiasi dėl jų atitikimo nustatytiems kvalifikacijos reikalavimams (jei taikytina), gali būti keičiami kitais tik tuo atveju, jei nauji subrangovai atitinka ne mažesnius kvalifikacijos reikalavimus nei buvo taikomi ankstesniems (jei taikytina). Rangovas prašymą dėl Sutartyje nurodyto subrangovo keitimo kitu subrangovu Užsakovui pateikia raštu, nurodydamas keitimo priežastis. Kartu su prašymu Rangovas turi pateikti ir subrangovo raštą, kuriame subrangovas nurodo priežastį dėl kurios atsisako/nebegali vykdyti savo sutartinių įsipareigojimų. Kartu su informacija apie naujus subrangovus pateikiami ir subrangovo pašalinimo pagrindų nebuvimą patvirtinantys dokumentai (jei taikytina). Subrangovo pakeitimas kitu subrangovu įforminamas pasirašant papildomą Šalių susitarimą prie Sutarties.
8.5. Užsakovas numato tiesioginio atsiskaitymo su subrangovu galimybę, išskyrus atvejus kai subranga negalima dėl pirkimo sutarties pobūdžio. Užsakovas ne vėliau kaip per 3 (tris) darbo dienas nuo Sutarties įsigaliojimo raštu informuoja visus Sutartyje ar jos prieduose įvardintus, pasitelktus papildomai arba pakeistus subrangovą (-us) apie tokią tiesioginio atsiskaitymo galimybę. Subrangovas, norėdamas pasinaudoti šia galimybe turi raštu informuoti Užsakovą (kartu pateikdamas subrangos sutarties nuorašą) ir Rangovą. Tais atvejais, kai subrangovas išreiškia norą pasinaudoti tiesioginio atsiskaitymo galimybe, prie šios Sutarties sudaromas trišalis susitarimas (Sutarties priedas Nr. 4) tarp Užsakovo, Rangovo ir subrangovo, kuriame  nustatoma tiesioginio atsiskaitymo su subtiekėju tvarka atsižvelgiant į pirkimo dokumentuose ir subrangos sutartyje nustatytus reikalavimus ir kitas sąlygas, apimant bet neapsiribojant teise Rangovui prieštarauti nepagrįstiems mokėjimams.

9. FORCE MAJEURE
9.1. Force Majeure sąlygos taikomos vadovaujantis Lietuvos Respublikos Vyriausybės 1996 m. liepos 15d. nutarimu Nr. 840 patvirtintomis „Atleidimo nuo atsakomybės dėl nenugalimos jėgos (Force majeure) aplinkybėmis“, taisyklėmis.

10.     SUTARTIES VYKDYMO SUSTABDYMAS
7. 
8. 
9. 
10.1. Esant nuo Užsakovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių Darbai negali būti atliekami arba Užsakovas negali priimti atliktų Darbų, Užsakovas privalo nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Rangovą ir turi teisę raštu (pvz., el. paštu) nurodyti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Užsakovas turi nedelsdamas, ne vėliau kaip per 3 (tris) darbo dienas apie tai raštu informuoti Rangovą.
10. 
10.2. Esant nuo Rangovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių  Rangovas negali atlikti Darbų, Rangovas turi nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Užsakovą bei pateikti dokumentus, įrodančius, kaip šios Sutarties vykdymą ribojančios aplinkybės įtakoja Sutarties vykdymą ir turi teisę reikalauti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Rangovas turi nedelsdamas, ne vėliau kaip per 3 (tris) darbo dienas apie tai raštu (pvz., el. paštu) informuoti Užsakovą.
10.3.  Aplinkybės, dėl kurių gali būti stabdomas Darbų atlikimas, yra:
10.3.1. Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;
10.3.2. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis, dėl kurių  Rangovas negali atlikti Darbų;
10.3.3. kitos aplinkybės, kurios nebuvo žinomos Sutarties sudarymo metu ir su kuriomis susidurtų bet kuris kitas Rangovas/Užsakovas, ir dėl kurių  Darbai negali būti atliekami.
10.4.   Sutarties vykdymas visais Sutartyje numatytais atvejais gali būti sustabdytas ne ilgiau kaip 3 (tris) kalendorinius mėnesius per visą Sutarties vykdymo laikotarpį.
10.5. Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris pagal Sutartį buvo likęs Rangovo sutartinių įsipareigojimų vykdymui iki kol sutartinių įsipareigojimų vykdymas buvo sustabdytas.
10.6. Sutartinių įsipareigojimų vykdymo sustabdymas ir atnaujinimas įforminami Šalims pasirašant papildomą susitarimą prie Sutarties, kuris yra neatskiriama Sutarties dalis.
10.7. Toks sutartinių įsipareigojimų vykdymo stabdymas negali turėti įtakos Sutarties kainai, t. y. Užsakovas nekompensuoja Rangovui dėl tokio sustabdymo kilusių (jei kiltų) Rangovo išlaidų, išskyrus Sutarties kainos/ įkainių perskaičiavimą, kaip numatytą Sutarties 1 skyriuje.
10.8. Kai aplinkybės, dėl kurių sutartinių įsipareigojimų vykdymas buvo sustabdytas, dar nėra išnykusios, o Sutarties sustabdymas trunka ilgiau nei Sutartyje nustatytas maksimalus sutartinių įsipareigojimų vykdymo sustabdymo terminas (10.4 p.), Sutarties Šalys gali susitarti dėl Sutarties nutraukimo.
10.9. Jeigu Darbų sustabdymas trunka ilgiau nei 3 (tris) mėnesius, bet kuri Šalis turi teisę vienašališkai ne teismo tvarka nutraukti Sutartį, iš anksto prieš 30 (trisdešimt) dienų įspėdama kitą Šalį. Sutartis laikoma nutraukta kitą dieną po įspėjimo termino pabaigos, jeigu per įspėjimo terminą nėra atnaujinamas visų Darbų ar sustabdytos Darbų  dalies vykdymas. 
 



11.     SUTARTIES GALIOJIMAS, KEITIMAS
11.1. Ši Sutartis įsigalioja po Sutarties pasirašymo ir galioja iki visų įsipareigojimų pagal Sutartį įvykdymo. Tuo atveju, jeigu Šalys Sutartį pasirašė skirtingomis dienomis, Sutarties įsigaliojimo  diena yra laikoma ta diena, kurią Sutartį pasirašė paskutinė iš Šalių.    
11.2. Sutartis Sutarties galiojimo laikotarpiu gali būti keičiama, vadovaujantis Lietuvos Respublikos viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
11.3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. 
11.4. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.  

12.    GARANTINIS LAIKOTARPIS
12.1. Pagal Sutartį atliktiems Darbams suteikiami Lietuvos Respublikos teisės aktuose įtvirtinti garantiniai terminai, kurie pradedami skaičiuoti nuo visų Darbų galutinio rezultato ir objekto perdavimo Užsakovui baigiamuoju ar galutiniu aktu dienos.
12.2. Rangovui atsisakius pašalinti defektus arba jų nepašalinus per Užsakovo nustatytą protingą terminą, juos pašalina Užsakovas, o Rangovas privalo kompensuoti Užsakovui atliktų darbų vertę.
13.     SUTARTIES NUTRAUKIMAS 
13.1.  Sutartis gali būti nutraukta Šalių rašytiniu susitarimu. 
13.2.  Užsakovas Sutarties 7.3 punkte nustatytais atvejais turi teisę vienašališkai nutraukti Sutartį, raštu apie tai įspėdamas Rangovą prieš 30 (trisdešimt) kalendorinių dienų, ir tokiu atveju taikyti Rangovui Sutarties 7.3 punkte nustatyto dydžio baudą. 
8. 
9. 
10. 
11. 
12. 
13. 
13.1. 
13.2. 
13.3. Rangovas turi teisę vienašališkai nutraukti Sutartį, raštu apie tai įspėdamas Užsakovą prieš 30 (trisdešimt) kalendorinių dienų, jeigu Užsakovas daugiau kaip 14  (keturiolika) kalendorinių dienų vėluoja apmokėti už tinkamai atliktus Darbus. 
13.4. Užsakovui arba Rangovui vienašališkai arba Šalių susitarimu nutraukus Sutartį, Rangovas privalo perduoti visus iki Sutarties nutraukimo atliktus Darbus, pasirašant Darbų priėmimo–perdavimo aktą. Užsakovas už tinkamai ir kokybiškai atliktus Darbus privalo sumokėti. 
13.5. Sutartis taip pat gali būti nutraukta kitais Sutartyje ir (ar) Lietuvos Respublikos viešųjų pirkimų įstatymo 90 straipsnyje ir (ar) Lietuvos Respublikos civilinio kodekso 6.217 straipsnyje nustatytais atvejais. Apie tokį Sutarties nutraukimą Šalys raštu praneša viena kitai prieš 10 (dešimt) kalendorinių dienų.  
13.6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp šalių pagal šią Sutartį.

14.    KITOS SĄLYGOS 
14.1. Sutarčiai taikoma ir ji aiškinama pagal Lietuvos Respublikos teisę.
14.2. Sutarties vykdymo metu Rangovo gauta informacija ir dokumentai yra konfidencialūs. Be išankstinio raštiško Užsakovo leidimo Rangovas neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį arba tai nustato galiojantys teisės aktai. 
14.3. Visi šios Sutarties vykdymo metu Šalių gauti asmens duomenys bus tvarkomi tik šioje sutartyje numatytu tikslu ir tiek, kiek būtina tinkamai įgyvendinti Sutartį, laikantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą.
14.4. Sutartis sudaroma pasirašant kvalifikuotais elektroniniais parašais arba apsikeičiant pasirašytomis skenuotomis Sutarties kopijomis PDF formatu. Jei pasirašomi Sutarties originalai, sudaromi du egzemplioriai po vieną kiekvienai Šaliai.
14.5.  Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
14.6. Bet kokie nesutarimai ar ginčai, kylantys tarp Šalių dėl šios Sutarties ar su ja susiję, sprendžiami abipusiu susitarimu derybose. Šalims nepavykus susitarti derybomis, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme pagal Užsakovo buvimo vietą, jei įstatymai nenustato išimtinio bylų teismingumo.
14.7.  Darbams taikomas aplinkos apsaugos kriterijus, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 2 skyriaus 4.4.4.1 papunkčiu: Rangovas privalo užtikrinti, kad už Sutarties vykdymą atsakingi darbuotojai Sutarties vykdymo metu į Darbų atlikimo vietą (objektą) atvyks ne piko valandomis - darbo dieną iki 7 val., arba nuo 9 val. iki 16:30 val., arba nuo 18 val., arba savaitgaliais ir/ar švenčių dienomis. Nesilaikant šio punkto reikalavimo Rangovui taikomas įspėjimas, nereaguojant į įspėjimą taikoma 100,00 (vieno šimto) Eur dydžio bauda už kiekvieną nustatytą atvejį po pirmo įspėjimo pateikimo.
14.8. Pirkimo dokumentai (Pirkimo sąlygos, atsakymai į paklausimus, laimėtojo pasiūlymas ir kt.) yra neatskiriama Sutarties dalis.

15. Sutarties priedai 
15.1. Priedas Nr. 1 – Techninė specifikacija su priedu;
15.2. Priedas Nr. 2 – Priėmimo-perdavimo akto forma;
15.3. Priedas Nr. 3 – Tiekėjo pasiūlymas;
15.4. Priedas Nr. 4 – Trišalio susitarimo dėl tiesioginio atsiskaitymo su subrangovais projektas.

	Rangovas:
	Užsakovas: Vilniaus universitetas


	įmonės kodas , 
PVM mokėtojo kodas ,
adresas xxx g. x, Vilnius,
a/s, 
AB 
Banko kodas 

[pareigos, vardas pavardė]
	įmonės kodas 211950810, 
PVM mokėtojo kodas LT119508113, 
adresas Universiteto g. 3, Vilnius, LT-01513,
A/s LT537300010002460768
AB „Swedbank“
Banko kodas 73000

Kancleris Raimundas Balčiūnaitis

	
	






Rangos sutarties Priedas  Nr.1

TECHNINĖ SPECIFIKACIJA


                          
	UŽSAKOVAS 
Vilniaus universitetas,
Įmonės kodas 211950810, 
PVM mokėtojo kodas LT119508113, 
Adresas:  Universiteto 3, Vilnius, LT-01513
A/s LT537300010002460768
AB „Swedbank“
Banko kodas 73000
 
 
[Vardas, Pavardė]
 

	RANGOVAS
[Pavadinimas]
Įmonės kodas: xxxxxxxxx
PVM mokėtojo kodas: xxxxx
Adresas: xxxxxxxxx
A/s: xxxxxxxxx
Bankas: xxxxxxxxxxxxxxx
Banko kodas: xxxxxxxxx
 
 
[Vardas, Pavardė]
 




  
                                                                                            Rangos sutarties Priedas  Nr.2                            
                                                                                                                 
 
                                 DARBŲ PERDAVIMO-PRIĖMIMO AKTAS
                                                        Vilnius, 2025-   -
 
                      [Pavadinimas], kurios adresas yra [adresas], atliko darbus, nurodytus [data] Sutartyje  Nr. [numeris] ir jos prieduose, o Vilniaus universitetas, registruotas adresu Universiteto g. 3, LT-01513 Vilnius, atstovaujamas [Pareigos, Vardas, Pavardė], veikiančio pagal [atstovavimo pagrindas], [priėmė/nepriėmė] darbus.
 
     
	UŽSAKOVAS 
Vilniaus universitetas,
Įmonės kodas 211950810, 
PVM mokėtojo kodas LT119508113, 
Adresas:  Universiteto 3, Vilnius, LT-01513
A/s LT537300010002460768
AB „Swedbank“
Banko kodas 73000
 
 
[Vardas, Pavardė]
 
_____________________________
                (parašas)
 
	RANGOVAS
[Pavadinimas]
Įmonės kodas: xxxxxxxxx
PVM mokėtojo kodas: xxxxx
Adresas: xxxxxxxxx
A/s: xxxxxxxxx
Bankas: xxxxxxxxxxxxxxx
Banko kodas: xxxxxxxxx
 
 
[Vardas, Pavardė]
 
_________________________
               (parašas)
 


 
 
 



























Sutarties priedas Nr. 4

TRIŠALIS SUSITARIMAS
DĖL TIESIOGINIO ATSISKAITYMO SU SUBRANGOVAIS


Vilniaus universitetas, įmonės kodas 211950810, PVM mokėtojo kodas LT119508113, registruotas LR juridinių asmenų registre adresu Universiteto 3, Vilnius, LT-01513, atstovaujama __________ veikiančio pagal ________________, (toliau – Užsakovas)
ir
Rangovas _________________________________, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [________________________], PVM mokėtojo kodas [________________________], registruotos buveinės adresas [________________________], Lietuvos Respublika, duomenys apie kurią kaupiami ir saugomi [________________________], atstovaujama [Susitarimą iš Rangovo pusės pasirašysiančio asmens pareigos, vardas, pavardė], veikiančio pagal [atstovavimo pagrindas] (toliau – Rangovas), 
ir 
Subrangovas _________________________________, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [________________________], PVM mokėtojo kodas [________________________], registruotos buveinės adresas [________________________], Lietuvos Respublika, duomenys apie kurią kaupiami ir saugomi [________________________], atstovaujama [Susitarimą iš Subrangovo pusės pasirašysiančio asmens pareigos, vardas, pavardė], veikiančio pagal [atstovavimo pagrindas] (toliau – Subrangovas), 

Užsakovas, Rangovas ir Subrangovas kiekvienas atskirai toliau vadinamas „Šalimi“, bendrai vadinamos „Šalimis“, 

atsižvelgdamos į tai, kad:

· Užsakovas ir Rangovas 20_ m. _________ __ d. sudarė sutartį „ ____“ Nr. ____ (toliau – Rangos sutartis); 
· Rangovas Rangos sutarties dalies  ________________ darbams atlikti pasitelkė Subrangovą, kuris numatytas ir nurodytas Rangovo pasiūlyme arba patvirtintas Užsakovo ir Rangovo protokolu Nr.______;
· Lietuvos Respublikos viešųjų pirkimų įstatymo 88 straipsnio 2 dalyje numatyta subtiekėjo teisė pasinaudoti tiesioginio atsiskaitymo galimybe;
· Subrangovas 20__ __________ d. raštu pateikė Užsakovui pagrįstą prašymą atsiskaityti su juo už atliktus darbus tiesiogiai; 
· Subrangovas pateikė Užsakovui Rangovo patvirtinimą apie tai, kad Subrangovas tinkamai įvykdė Rangos sutartyje numatytus įsipareigojimus;
sudarė šį trišalį susitarimą (toliau – Susitarimas).

1. SUTARTIES OBJEKTAS 
1.1. Užsakovas įsipareigoja Sutartyje nurodytomis sąlygomis ir tvarka tiesiogiai atsiskaityti su  Subrangovu už atliktus darbus pagal Rangos sutartį. 

2. ŠALIŲ PATVIRTINIMAI IR GARANTIJOS

2.1. Kiekviena iš Šalių pareiškia ir garantuoja kitai Šaliai, kad:
2.1.1. Šalis atliko visus teisinius veiksmus, būtinus, kad Susitarimas būtų tinkamai sudaryta ir galiotų;
2.1.2. sudarydama Susitarimą, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
2.1.3. Šalies atstovai, pasirašę šį Susitarimą, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Susitarimo sudarymui, nelaikomi konfidencialia informacija;
2.1.4. Susitarimas yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Susitarimo sąlygas;
2.1.5. Susitarimo įsigaliojimo dieną Šalims šios Susitarimo sąlygos yra aiškios ir vykdytinos;
2.1.6. nei šio Susitarimo sudarymas, nei Šalių šiuo Susitarimu prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.

2.2. Subrangovas patvirtina, kad:
2.2.1. atliko šiuos darbus pagal Rangos sutartį:________________________________________(toliau – Darbai);
2.2.2. šiame Susitarime nurodytą mokėtiną sumą Rangovas privalo sumokėti Subrangovui pagal subrangos sutartį;
2.2.3. šiame Susitarime nurodyta suma atitinka atliktų Darbų kainą pagal subrangos sutartį.

2.3. Užsakovas patvirtina, kad:
2.3.1. priėmė iš Rangovo pagal Rangos sutartį Subrangovo atliktus Darbus, nurodytus šio Susitarimo 2.2.1 punkte;
2.3.2. atlikti Darbai yra kokybiški ir atitinka visus kokybės reikalavimus, nustatytus Rangos sutartyje.
2.3.3. už Subrangovo atliktus Darbus su Rangovu nėra atsiskaitęs. 

2.4. Rangovas patvirtina, kad:
2.4.1. Subrangovas pagal Rangos sutartį turėjo atlikti šiuos darbus:________________________________________;
2.4.2. Subrangovo atlikti darbai atitinka visus kokybės reikalavimus, nustatytus Rangos sutartyje;
2.4.3. Užsakovas nėra atsiskaitęs su Rangovu už Subrangovo atliktus Darbus;
2.4.4. Neprieštarauja, kad Užsakovas tiesiogiai sumokėtų Subrangovui už atliktus Darbus šiame Susitarime nurodytą kainą.

2.5. Jei paaiškėja, kad šiame Susitarime nurodyti Šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), tai Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.
2.6. Šis Susitarimas yra sudarytas, remiantis Lietuvos Respublikos viešųjų pirkimų įstatymo ir Rangos sutarties bei kitų teisės aktų nuostatomis. Esant situacijai, kuomet Susitarimo sąlygos neatitinka Lietuvos Respublikos viešųjų pirkimų įstatyme išdėstytų reikalavimų, taikomos įstatymo normos. Šalys konstatuoja ir patvirtina, jog šio Susitarimo nuostatos Rangos sutarties nuostatoms neprieštarauja. 

3. ATSISKAITYMO TVARKA

3.1. Užsakovas įsipareigoja sumokėti Subrangovui už Susitarimo 2.2.1 punkte nurodytus kokybiškai atliktus Darbus [suma skaičiais] Eur per __ (________________) kalendorinių dienų nuo darbų atlikimo perdavimo - priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
3.2. Sąskaitas už kokybiškai atliktus Darbus Subrangovas pateikia laikantis Rangos sutarties 2.6 p. sąlygų.
3.3. Rangovas turi teisę prieštarauti nepagrįstiems mokėjimams pagal šį Susitarimą. 
3.4. Visi atsiskaitymai pagal šį Susitarimą atliekami eurais.

4. SUSITARIMO ĮSIGALIOJIMAS IR GALIOJIMAS

4.1. Šis Susitarimas įsigalioja nuo Susitarimo pasirašymo ir galioja iki visiško juo prisiimtų įsipareigojimų įvykdymo, bet ne ilgiau kaip Rangos sutartis.

5. BAIGIAMOSIOS NUOSTATOS

5.1. Visus Šalių tarpusavio santykius, atsirandančius iš šio Susitarimo ir neaptartus jos sąlygose, reglamentuoja Lietuvos Respublikos įstatymai ir kiti teisės aktai. 
5.2. Rangovas supranta ir neprieštarauja, kad bus mažinama Užsakovo Rangovui pagal Rangos sutartį mokėtina suma ta dalimi, kuri bus sumokėta pagal šį Susitarimą tiesiogiai Subrangovui. Sumos sumokėtos tiesiogiai Subrangovui pagal šį Susitarimą nebus įtraukiamos į Užsakovui Rangovo pateiktas sąskaitas.
5.3. Visus ginčus dėl šio Susitarimo vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka. 
5.4. Šis Susitarimas sudarytas trimis vienodą teisinę galią turinčiais egzemplioriais, po vieną kiekvienai Šaliai.

6. [bookmark: _Ref322960634]ŠALIŲ REKVIZITAI

	Subrangovas
Pavadinimas 
Adresas 
Įmonės kodas: 
A.s. Nr. 
Bankas 
Banko kodas 
Tel. Nr.: 
_______________________
(pareigos, vardas, pavardė)
	Rangovas
Pavadinimas 
Adresas 
Įmonės kodas: 
A.s. Nr. 
Bankas 
Banko kodas 
Tel. Nr.: 
________________________
(pareigos, vardas, pavardė)
	Užsakovas
Pavadinimas 
Adresas 
Įmonės kodas: 
A.s. Nr. 
Bankas 
Banko kodas 
Tel. Nr.: 
________________________
(pareigos, vardas, pavardė)

